පස පරීක්ෂා කරන උපකරණ ගොවිජන සේවා කොමසාරිස් ජෙනරාල්වරයාට සහ කෘෂිකර්ම අධ්‍යක්ෂ ජෙනරාල්වරයාට නිල වශයෙන් භාරදීම ද මෙහිදී සිදු කෙරුණු බවයි ජනාධිපති මාධ්‍ය අංශය කියාසිටියේ.මේ අතර රසායනික පොහොර වැඩි මිලට විකිණීමේ ජාවාරමක් පිළිබඳවත් හිරු ප්‍රවෘත්ති වෙත තිස්සමහාරාමය ප්‍රදේශයෙන් වාර්තා වුණා.රුපියල් 1500ක් වැනි මිලකට අලෙවි වූ රසායනික පොහොර මිටියකට මේ වන විට රුපියල් 3000කට අධික මිලක් ගෙවීමට සිදුව ඇති බව තිස්සමහාරාම ප්‍රදේශයේ ගොවීන් පවසනවා.මේ අතර අමාත්‍ය එස්.එම්. චන්ද්‍රසේන මහතා ප්‍රකාශ කළේ වැඩි මිලට පොහොර අලෙවි කරන්නන්ට එරෙහිව නීතිය දැඩි ලෙස ක්‍රියාත්මක කරන බවයි.